《二月廿二日冒雨发天长断桥乱水经涉甚险》
明代·陆深

软舆笼雨破春寒，烟水江淮路百盘。桥断正怜羸马度，云深疑有老龙蟠。

行边白发和愁长，望里青山带湿看。为问阴晴成底事，鹪鹩终羡一枝安。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。